
ประกาศองค์การบริหารส่วนตำบลสระแก้ว
เรื่อง  สอบราคาจ้างเหมาโครงการต่างๆ ขององค์การบริหารส่วนตำบลสระแก้ว  จำนวน  ๓  โครงการ
….……………………..


ด้วยองค์การบริหารส่วนตำบลสระแก้ว  อำเภอท่าศาลา  จังหวัดนครศรีธรรมราช  มีความประสงค์จะสอบราคาจ้างเหมาโครงการต่าง ๆ ขององค์การบริหารส่วนตำบลสระแก้ว  จำนวน  ๓  โครงการ  รายละเอียด ดังนี้


๑.  โครงการบุกเบิกถนนสายคุ้งคั้ง – ทุ่งปรือ หมู่ที่ ๗  ตำบลสระแก้ว  อำเภอท่าศาลา  จังหวัดนครศรีธรรมราช  โดยบุกเบิกถนนให้ได้ขนาดกว้าง ๖.๐๐ เมตร ระยะทาง ๘๒๐ เมตร แล้วใช้ดินลูกรังผสมทรายถมผิวจราจรขนาดกว้าง ๔.๐๐ เมตร  ระยะทาง ๘๒๐ เมตร หนาเฉลี่ย ๐.๑๕ เมตร โดยใช้ดินลูกรังผสมทรายจำนวนไม่น้อยกว่า ๔๙๒ ลูกบาศก์เมตร และปรับเกรดเกลี่ยเรียบตลอดสาย และวางท่อระบายน้ำ คสล.มอก.ชั้น ๓ ขนาดเส้นผ่าศูนย์กลาง ๐.๘๐ x ๑.๐๐ เมตร จำนวน ๒ จุด ใช้ท่อ ๑๖ ท่อน และวางท่อระบายน้ำ คสล. มอก.ชั้น ๓ ขนาดเส้นผ่าศูนย์กลาง ๐.๖๐ x ๑.๐๐ เมตร จำนวน ๓ จุด ใช้ท่อ ๒๔ ท่อน พร้อมยาแนวรอยต่อท่อทุกจุด โดยก่อสร้างตามแบบแปลนและแผนผังของ อบต.สระแก้ว พร้อมติดตั้งป้ายประชาสัมพันธ์โครงการตามแบบขององค์การบริหารส่วนตำบลสระแก้ว  จำนวน  ๑  ป้าย  ราคากลาง   ๒๕๐,๐๐๐.๐๐ บาท (-เงินสองแสน-                   ห้าหมื่นบาทถ้วน-)
                   ๒.  โครงการก่อสร้างถนนคสล.สายสงวนใหม่ – อบต.สระแก้ว  หมู่ที่ ๕,๑๐ ตำบลสระแก้ว  โดยก่อสร้างถนนคสล.ผิวจราจรขนาดกว้าง ๔.๐๐ เมตร ระยะทาง ๖๘๐ เมตร หนา ๐.๑๕ เมตร  พื้นที่คอนกรีตไม่น้อยกว่า ๒,๗๒๐ ตารางเมตร แล้วถมไหล่ทางด้วยหินคลุกกว้างข้างละ ๑.๐๐ เมตร ระยะทาง ๖๘๐ เมตร หนา ๐.๑๕ เมตร ใช้หินคลุกจำนวนไม่น้อยกว่า ๒๐๔ ลูกบาศก์เมตร โดยก่อสร้างตามมาตรฐานของ อบต.สระแก้ว (แบบเลขที่ ๐๐๑/๒๕๔๗)  พร้อมติดตั้งป้ายประชาสัมพันธ์โครงการตามแบบขององค์การบริหาร           ส่วนตำบลสระแก้ว  จำนวน  ๑  ป้าย  ราคากลาง  ๑,๓๘๐,๐๐๐.๐๐ บาท  (-เงินหนึ่งล้านสามแสนแปดหมื่นบาทถ้วน-)

          ๓.  โครงการปรับปรุงถนนสายโคกตะเคียน – สระน้ำ  หมู่ที่ ๔  ตำบลสระแก้ว อำเภอท่าศาลา  จังหวัดนครศรีธรรมราช  โดยปรับเกรดเกลี่ยตัวถนนเดิมตลอดสาย แล้วใช้หินคลุกถมผิวจราจรขนาดกว้าง ๔.๐๐ เมตร หนาเฉลี่ย ๐.๑๕ เมตร ระยะทาง ๓๒๐ เมตร ใช้หินคลุกจำนวนไม่น้อยกว่า ๑๙๒ ลูกบาศก์เมตร และปรับเกรดเกลี่ยเรียบตลอดสาย  พร้อมติดตั้งป้ายประชาสัมพันธ์โครงการตามแบบของ อบต.สระแก้ว  จำนวน  ๑  ป้าย  ราคากลาง  ๑๑๐,๐๐๐.๐๐ บาท (-เงินหนึ่งแสนหนึ่งหมื่นบาทถ้วน-)
                        ราคากลางในการสอบราคาจ้างครั้งนี้  รวมเป็นเงินทั้งสิ้น  ๑,๗๔๐,๐๐๐.๐๐ บาท  (-เงินหนึ่งล้านเจ็ดแสน-        สี่หมื่นบาทถ้วน-)


ผู้มีสิทธิเสนอราคาจะต้องมีคุณสมบัติดังนี้


๑.   เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว


๒. ไม่เป็นผู้ถูกแจ้งเวียนชื่อเป็นผู้ทิ้งงานของทางราชการรัฐวิสาหกิจหรือหน่วยการบริหารราชการ ส่วนท้องถิ่น  ในขณะที่ยื่นซองสอบราคา









๓.  มีผลงานประเภทเดียวกันกับงานที่สอบราคาจ้าง  ดังนี้


     -  โครงการที่  ๑  ต้องมีผลงานก่อสร้างไม่น้อยกว่า  ๑๑๒,๕๐๐.-
บาท


     -  โครงการที่  ๒  ต้องมีผลงานก่อสร้างไม่น้อยกว่า  ๖๒๑,๐๐๐.-
บาท


     -  โครงการที่  ๓  ต้องมีผลงานก่อสร้างไม่น้อยกว่า    ๔๙,๕๐๐.-  บาท
-๒-
ต่อหนึ่งสัญญาและผลงานที่เป็นคู่สัญญาโดยตรงกับทางราชการ  หรือหน่วยงานของรัฐตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจหรือหน่วยงานอื่น ซึ่งกฎหมายบัญญัติให้มีฐานะเป็นราชการส่วนท้องถิ่น หรือหน่วยงานเอกชนที่องค์การบริหารส่วนตำบลสระแก้วเชื่อถือ   



๔.  ผู้ที่ไม่ซื้อเอกสารสอบราคา  ไม่มีสิทธิ์ยื่นซองสอบราคา


๕.  ผู้ไม่ดูสถานที่ก่อสร้างต้องยอมรับคำชี้แจงเพิ่มเติมขององค์การบริหารส่วนตำบลสระแก้ว


กำหนดดูสถานที่ก่อสร้าง ในวันที่  ๑๙  เดือน กรกฎาคม  พ.ศ. ๒๕๕๕  ระหว่างเวลา     ๑๐.๐๐ – ๑๑.๓๐ น.  และกำหนดรับฟังคำชี้แจงรายละเอียดเพิ่มเติมในวันเดียวกัน ณ สถานที่ก่อสร้าง สำหรับผู้ที่ไม่ไปดูสถานที่ก่อสร้างให้ถือว่ารับทราบปัญหาและเข้าใจรายละเอียดแล้วจะโต้แย้งสิทธิ หรือผลประโยชน์อื่นๆ ของตนไม่ได้  


กำหนดยื่นซองสอบราคา ระหว่างวันที่ ๖ เดือน กรกฎาคม พ.ศ. ๒๕๕๕  ถึงวันที่                   ๑๘  เดือน  กรกฎาคม พ.ศ. ๒๕๕๕  ระหว่างเวลา ๐๘.๓๐ – ๑๖.๓๐ น. (ในวันราชการ) ณ องค์การบริหารส่วนตำบลสระแก้ว  อำเภอท่าศาลา  จังหวัดนครศรีธรรมราช  


กำหนดยื่นซองสอบราคา  ในวันที่  ๑๙  เดือน  กรกฎาคม  พ.ศ. ๒๕๕๕  ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ (ห้องท้องถิ่นอำเภอท่าศาลา)              จังหวัดนครศรีธรรมราช  ระหว่างเวลา  ๐๘.๓๐ – ๑๖.๓๐ น. 


กำหนดเปิดซองสอบราคา ในวันที่  ๒๐  เดือน กรกฎาคม พ.ศ. ๒๕๕๕   ตั้งแต่เวลา ๐๙.๓๐ น.            เป็นต้นไป


ผู้สนใจติดต่อขอซื้อเอกสารสอบราคาจ้าง  ตามรายละเอียดดังต่อไปนี้



-  โครงการที่  ๑  ราคาชุดละ   ๑,๐๐๐.-  บาท



-  โครงการที่  ๒  ราคาชุดละ   ๓,๐๐๐.-  บาท



-  โครงการที่  ๓  ราคาชุดละ      ๕๐๐.-  บาท
ได้ที่ ส่วนการคลัง องค์การบริหารส่วนตำบลสระแก้ว  ระหว่างวันที่  ๖  เดือน กรกฎาคม  พ.ศ. ๒๕๕๕  ถึงวันที่  ๑๙  เดือน กรกฎาคม  พ.ศ. ๒๕๕๕  ดูรายละเอียดเพิ่มเติมที่  www.srakaew.go.th และ  www.gprocurement.go.th หรือสอบถามทางโทรศัพท์หมายเลข  ๐-๗๕๓๗-๕๑๖๒  (ในวันและเวลาราชการ)


 ประกาศ  ณ  วันที่  ๖  เดือน กรกฎาคม  พ.ศ. ๒๕๕๕
        (ลงชื่อ) 
     (นายวิโรจน์   พิมเสน)   

     นายกองค์การบริหารส่วนตำบลสระแก้ว
